CELEX: 52011PC0532
Language: da
Date: 2011-09-06
Title: Forslag til RÅDETS AFGØRELSE om bemyndigelse af Det Forenede Kongerige til at anvende reducerede afgiftssatser på motorbrændstof, der forbruges på øerne i de Indre og Ydre Hebrider, Orkneyøerne, Shetlandsøerne, øerne i Clyde og Scillyøerne, i overensstemmelse med artikel 19 i direktiv 2003/96/EF

|

52011PC0532

Forslag til RÅDETS AFGØRELSE om bemyndigelse af Det Forenede Kongerige til at anvende reducerede afgiftssatser på motorbrændstof, der forbruges på øerne i de Indre og Ydre Hebrider, Orkneyøerne, Shetlandsøerne, øerne i Clyde og Scillyøerne, i overensstemmelse med artikel 19 i direktiv 2003/96/EF  /* KOM/2011/0532 endelig - 2011/0232 (NLE) */  

	BEGRUNDELSE1. BAGGRUNDEN FOR FORSLAGETReglerne for beskatning af energiprodukter og elektricitet i EU er fastlagt i Rådets direktiv 2003/96/EF[1] (i det følgende benævnt "energibeskatningsdirektivet" eller "direktivet").I medfør af direktivets artikel 19, stk. 1, og i tilslutning til bestemmelserne i navnlig artikel 5, 15 og 17 kan Rådet med enstemmighed på forslag af Kommissionen give en medlemsstat tilladelse til at indrømme yderligere fritagelser eller lempelser af afgiftssatsen, hvis særlige politiske hensyn taler herfor.Formålet med dette forslag er at give Det Forenede Kongerige Storbritannien og Nordirland (Det Forenede Kongerige) tilladelse til at nedsætte punktafgiften på motorbrændstoffer (dvs. benzin og diesel) på samtlige øer i de Indre og Ydre Hybrider, Orkneyøerne, Shetlandsøerne og øerne i Clyde (der alle ligger ud for den skotske kyst) samt Scillyøerne (ud for Englands sydvestkyst). I henhold til oplysningerne fra Det Forenede Kongerige ligger prisen på en liter brændstof i de områder, der vil være omfattet af foranstaltningen, i gennemsnit 0,10 GBP (ca. 0,11 EUR) over prisen i andre dele af landet. Dette skyldes de højere transport- og distributionsomkostninger og det lave indbyggertal. Formålet med foranstaltningen er at yde en vis kompensation for de højere priser på motorbrændstof i de pågældende områder.Anmodningen og den generelle baggrund herforIfølge artikel 19, stk. 1, kan Rådet med enstemmighed på forslag af Kommissionen give en medlemsstat tilladelse til at indrømme yderligere afgiftsfritagelser eller -lempelser, hvis særlige politiske hensyn taler herfor.I overensstemmelse med artikel 19 i direktivet meddelte de britiske myndigheder ved skrivelse af 23. marts 2011, at de agtede at indføre en reduceret afgiftssats. Den reducerede punktafgiftssats på brændstof vil pr. liter ligge 0,05 GBP (ca. 0,06 EUR) under standardsatsen i Det Forenede Kongerige (0,59 GBP eller ca. 0,68 EUR). Det vil betyde, at den reducerede afgift fortsat vil ligge langt over den aktuelle minimumsafgift i EU på 359 EUR pr. 1 000 liter blyfri benzin og 330 EUR pr. 1 000 liter dieselolie.Det Forenede Kongerige har anmodet om, at lempelsen tillades for en periode på seks år, hvilket er den maksimalt tilladte periode i henhold til direktivets artikel 19, stk. 2.I henhold til de britiske myndigheder ligger literprisen på brændstof på de skotske øer ca. 0,10 GBP (ca. 0,11 EUR) over gennemsnittet i resten af Det Forenede Kongerige. På Scillyøerne ligger den endda ca. 0,25 GBP (ca. 0,28 EUR) over landsgennemsnittet. En afgiftsnedsættelse på 0,05 GBP (ca. 0,06 EUR) pr. liter vil ikke dække hele prisforskellen, men skulle sikre forbrugerne en vis kompensation for den højere pris, de skal betale.Den højere pris skyldes ekstraomkostningerne forbundet med salget af brændstof i disse regioner. De britiske myndigheder angiver to hovedårsager til disse højere omkostninger:1.  De højere transport- og distributionsomkostninger forbundet med leveringen af brændstof til øerne som følge af ekstra omkostninger til skibs-/lastbiltransport (længere afstand og tid), færgeomkostninger, omkostninger til drift af terminaler og leverandørtillæg for levering af små brændstofmængder. I modsætning hertil ligger alle områder på det engelske og walisiske fastland maksimalt 160 km fra mindst ét raffinaderi og kan betjenes direkte med tankvogne. Omkostningerne til transport til de skotske øer skønnes at ligge mindst 0,03 GBP pr. liter over niveauet på det skotske fastland.2.  Det lille antal indbyggere, der skal betjenes (82 000 personer på 16 år og derover fordelt på 100 øer), og den lille mængde brændstof, der sælges pr. anlæg, betyder, at de faste omkostninger skal fordeles på en lille salgsmængde. Det kan i denne forbindelse nævnes, at der findes i alt 65 tankstationer i disse områder. De faste omkostninger til personale, leje, skatter, varme, lys, vand, vedligeholdelse og reparationer skal også indregnes i den endelige standerpris i pence pr. liter. Den gennemsnitlige mængde, der sælges pr. anlæg på Shetlandsøerne, Orkneyøerne og Hebriderne, varierer mellem 0,25 og 0,6 mio. liter om året sammenlignet med 3,8 mio. liter i resten af Skotland. For at kunne dække omkostningerne til drift af en tankstation vil der ved salg af 0,25-0,6 mio. liter være behov for en avance på 0,07-0,15 GBP pr. liter sammenlignet med en avance på 0,033 GBP pr. liter ved salg af 3,8 mio. liter.Den ulempe, der består i højere priser som følge af højere enhedsomkostninger, har ifølge de britiske myndigheder betydning for lokalbefolkningen, fordi mange af indbyggerne skal tilbagelægge store afstande for at nå deres nærmeste byområde og ofte er afhængige af privat transport, og fordi de områder, der vil være omfattet af foranstaltningen, er områder med et forholdsvis lavt indkomstniveau.Foranstaltningens gennemførelseI Det Forenede Kongerige opgøres punktafgiften på motorbrændstof, når brændstoffet forlader raffinaderiet, importeres eller forlader et punktafgiftsoplag. På det tidspunkt vil det være vanskeligt at fastslå mængden af brændstof, der er tiltænkt de regioner, der er omfattet af foranstaltningen.Derfor vil afgiftslempelsen blive indrømmet på salgsstedet på de øer, der er omfattet af foranstaltningen, og derved undgås risikoen for, at brændstof med reduceret punktafgift ender andetsteds. Brændstofforhandlerne registreres hos de britiske told- og skattemyndigheder (HM Revenue and Customs – HMRC) som godkendte detailhandlende og vil være forpligtet til at reducere literprisen på brændstof med et beløb svarende til afgiftslempelsen. De vil til gengæld være berettiget til med jævne mellemrum at kræve en afgiftsrefusion fra HMRC baseret på antallet af solgte liter brændstof.RækkeviddeForanstaltningens territoriale rækkevidde omfatter alle øer i de Indre og Ydre Hebrider, Shetlandsøerne, Orkneyøerne og øerne i Clyde (alle ud for Skotlands kyst) samt Scillyøerne (ud for Englands sydvestkyst). Den er rettet mod privatpersoner, men den reducerede afgiftssats kommer til at gælde for alle køb, inkl. kommercielle køb. I henhold til oplysningerne fra de britiske myndigheder var 85 % af de køretøjer, der var registreret på øerne i 2009, privatejede køretøjer, mens 15 % var ejet af virksomheder.De britiske myndigheders argumenter vedrørende foranstaltningens virkning på det indre markedDe britiske myndigheder mener ikke, at foranstaltningen vil påvirke det indre markeds funktionsmåde. De største organisationer på øerne er offentlige myndigheder såsom lokalråd og sundhedstjenester. Der findes en bred vifte af virksomheder på øerne, men de har normalt en lavere omsætning end gennemsnittet i Det Forenede Kongerige. Ifølge de britiske myndigheder har virksomhederne i de berørte området en omsætning på i gennemsnit 1,4 mio. GBP, mens gennemsnittet for virksomhederne i Det Forenede Kongerige som helhed ligger på omkring 5,7 mio. GBP.Det Forenede Kongerige understreger, at lempelsen ikke dækker hele omkostningsforskellen mellem øerne og det britiske fastland, så det vil være urentabelt at rejse til øerne fra fastlandet for at udnytte den særlige ordning.Ifølge de britiske myndigheder udgør de virksomheder, der tilgodeses af ordningen, desuden kun små konkurrenter på de markeder, hvor de er aktive.Gældende bestemmelser på områdetRådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet.Vurdering af foranstaltningen i henhold til artikel 19 i direktiv 2003/96/EFSærlige politiske hensynArtikel 19, stk. 1, første afsnit, i direktivet har følgende ordlyd:"Ud over bestemmelserne i de foregående artikler, navnlig artikel 5, 15 og 17, kan Rådet med enstemmighed på forslag af Kommissionen give en medlemsstat tilladelse til at indrømme yderligere fritagelser eller lempelser, hvis særlige politiske hensyn taler herfor."Den foranstaltning, som Det Forenede Kongerige agter at gennemføre, består i at reducere punktafgiften på motorbrændstof, der leveres i bestemte dele af landet, nemlig øerne i de Indre og Ydre Hebrider, Orkneyøerne, Shetlandsøerne og øerne i Clyde (alle ud for Skotlands kyst) samt Scillyøerne (ud for Englands sydvestkyst). Formålet er at bringe standerpriserne i disse områder tættere på de gennemsnitlige standerpriser i Det Forenede Kongerige. De højere enhedsomkostninger og dermed standerpriser i disse områder skyldes højere transport- og distributionsomkostninger og mindre stordriftsfordele.Det kan sluttes, at ønsket om at reducere punktafgiften på motorbrændstof på grund af de særlige geografiske forhold er foranlediget af særlige politiske hensyn.Overensstemmelse med andre EU-politikker og -målForanstaltningen tjener til delvis at opveje de højere enhedsomkostninger og dermed standerpriserne på brændstof på de berørte øer gennem en direkte afgiftslempelse på salgsstedet.Den er begrænset til, hvad der er nødvendigt for at nå dette mål. Afgiftslempelsen er især begrænset til den (relativt lille) mængde brændstof, der sælges på de pågældende øer.Afgiftslempelsen er desuden mindre end ekstraomkostningerne forbundet med at sælge brændstof på disse øer og ligeledes mindre end forskellen mellem brændstofpriserne dér og på fastlandet.I denne henseende konstaterer Kommissionen, at punktafgiften vil blive reduceret med 0,05 GBP pr. liter. I henhold til oplysningerne fra de britiske myndigheder er de ekstra transportomkostninger for de berørte områder 0,03 GBP højere pr. liter end landsgennemsnittet, og omkostningerne forbundet med at drive tankstationer er ligeledes højere, hvilket bevirker, at der er behov for avancer på ca. 0,07-0,15 GBP pr. liter mod et landsgennemsnit på 0,033 GBP pr. liter.Dermed forbliver skatteincitamentet til effektiv energiudnyttelse på et niveau, der mindst svarer til situationen på fastlandet.Trods afgiftslempelsen vil beskatningen af brændstof, der forbruges i de berørte geografiske områder, fortsat ligger et godt stykke over den minimumsbeskatning, der er foreskrevet i direktiv 2003/96/EF.Det kan således konkluderes, at foranstaltningen er forenelig med Unionens politik på sundheds-, miljø-, energi- og transportområdet.Under disse omstændigheder forekommer den også acceptabel ud fra hensynet til et velfungerende indre marked og behovet for at sikre loyal konkurrence. Da foranstaltningen finder anvendelse på områder bestående af øer, og da afgiftssatsen kun vil blive sænket i moderat omfang, forventes det ikke, at den vil føre til ændringer i brændstofforbruget som følge af, at der tiltrækkes forbrugere fra andre områder.Anvendelsesperioden for foranstaltningen og udvikling af EU's rammer for energibeskatningKommissionen foreslår, at anvendelsesperioden fastsættes til det længst tilladte tidsrum i henhold til direktiv 2003/96/EF, dvs. seks år. Denne periode vil være passende for at sætte de britiske myndigheder i stand til at indsamle oplysninger til vurdering af resultatet af foranstaltningen og for at give de virksomheder og forbrugere, der drager fordel af foranstaltningen, en tilstrækkelig grad af sikkerhed.For imidlertid ikke at underminere den fremtidige udvikling af de eksisterende retlige rammer vil det være hensigtsmæssigt at fastslå, at hvis Rådet med henvisning til traktatens artikel 113 indfører et ændret generelt system for beskatning af energiprodukter, som denne tilladelse ikke vil være tilpasset til, skal denne afgørelse ophøre med at gælde på den dato, hvor de ændrede regler træder i kraft.Mere konkret henvises der til det forslag, som Kommissionen fremsatte den 13. april 2011 [KOM(2011) 169]. I henhold til dette forslag vil energibeskatningen blive opsplittet i to komponenter. Dette system vil være forskelligt fra det aktuelle system i direktiv 2003/96/EF, som denne tilladelse er baseret på.Hvis Rådet vedtager at indføre et nyt system, og hvis Kommissionen finder, at den foreslåede tilladelse stadig er velbegrundet, vil den på positiv vis og i god tid behandle enhver anmodning fra Det Forenede Kongerige om en lignende tilladelse, der er tilpasset dette nye system, for at sikre den kontinuitet, der er hensigten med artikel 2, stk. 1, i nærværende forslag.StatsstøttereglerEfter den nedsættelse, som de britiske myndigheder agter at gennemføre, vil afgiftssatserne for benzin og diesel i de berørte regioner fortsat overholde minimumsafgiftssatsen i henhold til artikel 7 i direktiv 2003/96/EF. Foranstaltningen falder derfor ind under den såkaldte generelle gruppefritagelsesforordning (forordning (EF) nr. 800/2008)[2] og er således fritaget for kravet om forhåndsanmeldelse.2. HØRING AF INTERESSEREDE PARTER OG KONSEKVENSANALYSEHøring af interesserede parterForslaget er baseret på en anmodning fra Det Forenede Kongerige og vedrører kun denne medlemsstat.EkspertbistandDer har ikke været behov for ekspertbistand.KonsekvensanalyseForslaget vedrører en tilladelse til en enkelt medlemsstat, som denne selv har anmodet om.3. FORSLAGETS RETLIGE ASPEKTERDette forslag tager sigte på at bemyndige Det Forenede Kongerige til at fravige de generelle bestemmelser i Rådets direktiv 2003/96/EF og inden for bestemte grænser anvende differentierede afgiftssatser på dieselolie og blyfri benzin.RetsgrundlagArtikel 19 i Rådets direktiv 2003/96/EF.SubsidiaritetsprincippetIndirekte beskatning som omfattet af artikel 113 i TEUF er ikke i sig selv et område, der falder ind under Fællesskabets enekompetence i den i artikel 3 i TEUF fastlagte betydning.Medlemsstaternes udøvelse af deres fælles kompetence på dette område er imidlertid nøje afgrænset og begrænset af gældende fællesskabsret. Ifølge artikel 19 i direktiv 2003/96/EF har Rådet enekompetence til at give en medlemsstat tilladelse til at indføre yderligere fritagelser eller lempelser med hjemmel i denne artikel. Medlemsstaterne kan ikke sætte sig i stedet for Rådet.Forslaget er derfor i overensstemmelse med subsidiaritetsprincippet.ProportionalitetsprincippetForslaget er i overensstemmelse med proportionalitetsprincippet. Afgiftslempelsen overstiger ikke, hvad der er nødvendigt for at nå det pågældende mål.Reguleringsmiddel/reguleringsformForeslået instrument: rådsafgørelse.Artikel 19 i direktiv 2003/96 åbner kun mulighed for denne type bestemmelse.4. BUDGETMÆSSIGE KONSEKVENSERForanstaltningen medfører ikke nogen finansiel eller administrativ byrde for Unionen. Forslaget har derfor ingen indvirkning på Unionens budget.2011/0232 (NLE)Forslag tilRÅDETS AFGØRELSEom bemyndigelse af Det Forenede Kongerige til at anvende reducerede afgiftssatser på motorbrændstof, der forbruges på øerne i de Indre og Ydre Hebrider, Orkneyøerne, Shetlandsøerne, øerne i Clyde og Scillyøerne, i overensstemmelse med artikel 19 i direktiv 2003/96/EFRÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde,under henvisning til Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet[3], særlig artikel 19, stk. 1,under henvisning til forslag fra Europa-Kommissionen ogud fra følgende betragtninger:3.  Ved skrivelse af 23. marts 2011 anmodede Det Forenede Kongerige om tilladelse til at anvende en reduceret punktafgiftssats på dieselolie og blyfri benzin i overensstemmelse med artikel 19 i direktiv 2003/96/EF på øerne i de Indre og Ydre Hebrider, Orkneyøerne, Shetlandsøerne og øerne i Clyde (alle ud for Skotlands kyst) samt Scillyøerne (ud for Englands sydvestkyst).4.  I disse områder er prisen på dieselolie og blyfri benzin højere end gennemsnitspriserne i resten af Det Forenede Kongerige, hvilket er til ulempe for de lokale forbrugere af brændstof. Prisforskellen skyldes ekstra enhedsomkostninger på grund af øernes geografiske placering, deres lave indbyggertal og de relativt små mængder brændstof, der leveres.5.  Afgiftslempelsen er ikke større, end hvad der er nødvendigt for at kompensere for de ekstra enhedsomkostninger, som forbrugerne i de berørte geografiske områder skal dække.6.  De reducerede afgiftssatser vil ligge over de minimumssatser, der er fastsat artikel 7 i direktiv 2003/96/EF.7.  På grund af de berørte områders økarakter og den beskedne nedsættelse af afgiftssatsen vil foranstaltningen ikke give anledning til bevægelser, der specielt har sammenhæng med leveringen af brændstof.8.  Foranstaltningen kan derfor godtages ud fra hensynet til et velfungerende indre marked og behovet for at sikre loyal konkurrence, og den er forenelig med Den Europæiske Unions sundheds-, miljø-, energi- og transportpolitik.9.  Det følger af artikel 19, stk. 2, i direktiv 2003/96/EF, at hver tilladelse, der gives i henhold til den artikel, skal være strengt tidsbegrænset. For at give de berørte virksomheder og forbrugere en tilstrækkelig grad af sikkerhed indrømmes tilladelsen for en periode på seks år. For imidlertid ikke at underminere den fremtidige udvikling af de eksisterende retlige rammer vil det være hensigtsmæssigt at fastslå, at hvis Rådet med henvisning til traktatens artikel 113 indfører et ændret generelt system for beskatning af energiprodukter, som denne tilladelse ikke vil være tilpasset til, skal denne afgørelse ophøre med at gælde på den dato, hvor reglerne for dette ændrede system træder i kraft —VEDTAGET DENNE AFGØRELSE:Artikel 11. Det Forenede Kongerige gives hermed tilladelse til at anvende reducerede afgiftssatser på blyfri benzin og dieselolie på alle øer i de Indre og Ydre Hebrider, Orkneyøerne, Shetlandsøerne, øerne i Clyde og Scillyøerne.Lempelsen i forhold til den nationale standardafgiftssats for henholdsvis blyfri benzin og dieselolie må ikke overstige ekstraomkostningerne forbundet med detailsalg i disse geografiske områder sammenlignet med de gennemsnitlige omkostninger ved detailsalg i Det Forenede Kongerige og må ikke overstige 50 GBP pr. 1 000 liter af produktet.2. De reducerede satser skal overholde kravene i direktiv 2003/96/EF, særlig minimumssatserne i artikel 7.Artikel 2Denne afgørelse anvendes fra den 1. november 2011 og gælder indtil den 31. oktober 2017.Hvis Rådet med henvisning til traktatens artikel 113 imidlertid indfører et ændret generelt system for beskatning af energiprodukter, som denne tilladelse ikke vil være tilpasset til, ophører denne afgørelse med at gælde på den dato, hvor reglerne for dette ændrede system træder i kraft.Artikel 3Denne afgørelse er rettet til Det Forenede Kongerige Storbritannien og Nordirland.Udfærdiget i Bruxelles, denPå Rådets vegneFormand [1] Rådets direktiv 2003/96/EF af 27. oktober 2003 om omstrukturering af EF-bestemmelserne for beskatning af energiprodukter og elektricitet, EUT L 283 af 31.10.2003, s. 51.[2] Kommissionens forordning (EF) nr. 800/2008 af 6.8.2008 om visse former for støttes forenelighed med fællesmarkedet i henhold til traktatens artikel 87 og 88 (Generel gruppefritagelsesforordning), EUT L 214 af 9.8.2008.[3] EUT L 283 af 31.10.2003, s. 51.